Sødorp kirke

**Sødorp kirke**, også omtalt som **Nord-Fron kirke**,  er en kirke fra 1752 som ligger på vestsida av Gudbrandsdalslågen vis-à-vis Vinstra sentrum i Nord-Fron kommune i  Innlandet fylke.

## Bygning og historikk
Sødorp kirke er et laftet tømmerbygg med korsformet grunnplan og et sentraltårn med høyt spir. Kirken har rundt 300 sitteplasser. 

Kirken ble reist av byggmestrene Peder (Per) Korpberget og sønnen Johannes (Jens) Pedersson Korpberget i 1752. Den ble bygget som sognekirke for Sødorp anneks i Fron prestegjeld, og ble først i 1864 hovedkirke i Nord-Fron prestegjeld. Prestegjeldet består ellers av Kvam, Kvikne og Skåbu sogn. I 1908–10 ble kirken flyttet fra Sødorp sør på Vinstra til sin nåværende beliggenhet ved prestegården på vestsida av Lågen. 



File:SØDORP kirke kyrkje (cruciform log church built by Per and Jens Korpberget 1752 moved to present location 1908-10) VINSTRA Nord-Fron Norway (2024-09-26) Kirkegård graver cemetery trær høst Betula trees etc IMG 0620.jpg|Tømmerkirken ble flyttet fra Sødorp i sørøst til vest for Lågen i 1910.

SØDORP kirke kyrkje (cruciform log church built by Korpberget 1752 moved 1908-10) VINSTRA Nord-Fron Norway (2024-09-27) sun morning September Betula trees etc IMG 0679.jpg|Monogram for Fredrik V av Danmark og Norge over østre inngang.

SØDORP kirke kyrkje (cruciform log church built by Per and Jens Korpberget 1752 moved to present location 1908-10) VINSTRA Nord-Fron Norway (2024-09-26) Kirkegård graver cemetery trær høst Betula trees etc IMG 0615.jpg|Det er kirkegård rundt kirken.

File:SØDORP kirke kyrkje (cruciform log church built by Korpberget 1752 moved 1908-10) VINSTRA Nord-Fron Norway (2024-09-27) sun morning September etc IMG 0658.jpg|På kirkebakken er et frittstående klokketårn fra 1991.

SØDORP kirke kyrkje (church 1752) VINSTRA Norway (2024-09-26) Den bodfærdige Tolder Sakkeus angrende skatteinnkrever treskulptur østportal Zacchaeus Repentant Tax Collector sculpture carved by Kristen Listad (1726-1802) wooden door.jpg|Kristen Listads «Den bodfærdige Tolder» (Sakkeus) på ytterdøra mot øst. 


## Interiør
Mye av inventaret er laget av treskjæreren Kristen Erlandsen Listad (1726–1802) i perioden fra 1762 til 1765. Listad laget akantusinventar med altertavle, prekestol, krusifiks, og trolig korskille og skulpturer på inngangsdørene. Korskillet (lektorium, korbue) ble laget etter mønster av Lars Borgs korskille i Ringebu kirke. Det har kongemonogram for Frederik V av Danmark og Norge flankert av Moses og Aron, et krusifiks, relieffigurer av Peter («St. Petrus») og Sakkeus («Den bodfærdige Tolder») på to av dørene, og monogrammet til Frederik V på fasaden mot øst. 

Altertavlen er en etterligning av hovedtrekk i Borgs tavle i Kvam kirke. Ifølge Roar Hauglid er St Petrus-figuren som et av det fineste skulpturarbeider i norske bygdekirker i sin tid. Disse figurene hadde trolig middelalderske forbilder og ideen om å plassere dem på dørene fikk Listad trolig fra Vang kirke ved Hamar. På døren til sakristiet malte han et særegent fantasilandskap. Betalingen (over 200 riksdaler) for arbeidet i Sødorp var like mye som prisen for 60 kyr. 

Døpefonten av kleberstein er fra middelalderen. 

Kirken fikk digitalorgel på 2000-tallet.


SØDORP kirke kyrkje (cruciform log church 1752) VINSTRA Norway (2024-09-27) INTERIOR (unlit) treskulpturer decorations wood carvings by Kristen Listad (1726-1802) chandelier kirkerommet benker pews nave galleri hovedinngang etc IMG 0.jpg|Galleriet over hovedinngangen med Peter på døra

SØDORP kirke kyrkje (cruciform log church 1752) VINSTRA Norway (2024-09-27) INTERIOR (unlit) treskulpturer wood carvings by Kristen Listad (1726-1802) korbue lektorium choir screen Frederik 5 monogram alter altar etc IMG 0727.jpg|Prekestol, korskille, altertavle, krusifiks, figurer og mer ble skåret ut av Kristen Listad i 1760-årene.

SØDORP kirke kyrkje (cruciform log church 1752) VINSTRA Norway (2024-09-27) INTERIOR (unlit) treskulpturer wood carvings by Kristen Listad (1726-1802) prekestol pulpit korbue Frederik 5 monogram chandelier choir screen pews etc IMG 07.jpg|Kirkerommet sett mot vest 

SØDORP kirke kyrkje (church 1752 ) VINSTRA Norway (2024-09-27) INTERIOR Peter St. Petrus treskulptur hovedportal Wooden sculpture carved by Kristen Listad (1726-1802) on main door IMG 0721.jpg|Listads relieffigur «St. Petrus» på hoveddøra



## Gravkapell, klokketårn og annet
I 1936 ble det oppført et gravkapell på kirkegården rundt kirken. Kapellet er siden gjort om til kirkestue («kyrkjestugu») og flyttet ut til parkeringsplassen sør for kirken. I 1991 ble det oppført en støpul, en frittstående klokketårn, på kirkebakken, dit de tunge kirkeklokkene fra 1770-årene ble flyttet året etter. Sødorps første kirke, kjent som Sødorp stavkirke, lå på Brandvold, omtrent 2,8 km øst-sørøst for dagens kirkested. 


SØDORP kirke kyrkje (log church built 1752) VINSTRA Nord-Fron Norway (2024-09-27) parkering port portal gate Støpul 1991 Freestanding bell tower (1770s bells) etc IMG 0660.jpg|En frittstående støpul fra 1991 huser kirkeklokkene fra 1770-årene.

SØDORP kirke kyrkje (church built 1752) VINSTRA Nord-Fron Norway (2024-09-27) GRAVKAPELL (1936, 2002) sun morning September etc (Vinstra VGS) IMG 0655.jpg|Gravkapellet fra 1936 ble siden flyttet utenfor kirkegården.



## Referanser


## Litteratur
* 
* 

## Eksterne lenker
* 
* 
* Nord-Fron kirkelige fellesråd